CELEX: 62015TN0603
Language: fi
Date: 2015-10-23 00:00:00
Title: Asia T-603/15: Kanne 23.10.2015 – Frank v. komissio

8.2.2016   
            
            
               FI
            
            
               Euroopan unionin virallinen lehti
            
            
               C 48/52
            
         Kanne 23.10.2015 – Frank v. komissio
   (Asia T-603/15)
   (2016/C 048/60)
   Oikeudenkäyntikieli: saksa
   
      Asianosaiset
   
   
      Kantaja: Regine Frank (Bonn, Saksa) (edustaja: asianajaja W. Trautner)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 5.6.2015 päivätyllä kirjeellä tiedoksi annetun hallintopäätöksen olla antamatta positiivista arviota kantajan hakemukselle nro 680151 – QUASIMODO vaiheessa 1 ja olla hyväksymättä sitä vaiheen 2 arviointiin
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tällä kanteella kantaja riitauttaa komission implisiittisen päätöksen hylätä hallintovalitus Euroopan tutkimusneuvoston toimeenpanoviraston (ERCEA) 5.6.2015 tekemästä päätöksestä olla antamatta positiivista arviota kantajan hakemukselle nro 680151 – QUASIMODO ja olla hyväksymättä sitä vaiheen 2 arviointiin Euroopan unionin tutkimuksen ja innovoinnin puiteohjelman (2014–2020) – Horisontti 2020 vuoden 2015 työohjelman mukaisten ehdotuspyyntöjen puitteissa.
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, jonka mukaan avoimuusperiaatetta on loukattu
               Kantaja väittää, että ERCEA:n toiminta on monessa suhteessa avoimuusperiaatteen vastaista. Arviointiperusteita ei ole ilmoitettu lopullisesti ”Guidelines for applicants” –ohjeissa eikä 5.6.2015 tehdyssä päätöksessä.
            
         
               2)
            
            
               Toinen kanneperuste, jonka mukaan yhdenvertaisen kohtelun periaatetta on loukattu
               Kantaja väittää lisäksi, että komissio loukkasi myös yhdenvertaisen kohtelun periaatetta, kun se esitti erittelemättömiä arvioita ja vahingoitti kantajan tieteellistä mainetta.